कृषि एवं किसान कल्याण मंत्रालय
एमओए एंड एफडब्ल्यू और नाफेड ने मिलेट्स एक्सपिरियंस सेंटर एमईसी लॉन्च किया
दिल्ली हाट, आईएनए में अपनी तरह का पहला एमईसी लॉन्च किया गया
एक ही छत के नीचे खरीदारी के अलावा विशिष्ट भोजन अनुभव भी प्रदान करता है
केंद्रीय कृषि एवं किसान कल्याण मंत्री श्री नरेंद्र सिंह तोमर ने नेफेड के प्रबंध निदेशक श्री राजबीर सिंह के साथ आज दिल्ली हाट, आईएनए, नई दिल्ली में अपनी तरह के पहले मिलेट्स एक्सपीरियंस सेंटर एमईसी का शुभारंभ किया। नाफेड ने कृषि एवं किसान कल्याण मंत्रालय के सहयोग से मिलेट्स पर जागरूकता बढ़ाने और आम जनता के बीच इसे प्रोत्साहन देने के उद्देश्य से मिलेट्स एक्सपीरियंस सेंटर की स्थापना की।
72 देशों द्वारा समर्थित भारत के प्रस्ताव पर कार्य करते हुए, संयुक्त राष्ट्र महासभा ने वर्ष 2023 को अंतर्राष्ट्रीय मोटा अनाज वर्ष  के रूप में घोषित किया। संयुक्त राष्ट्र संघ की इस घोषणा ने भारत को इस समारोह के अगुवा के रूप में स्थापित किया और भारत सरकार मिलेट्स को किसानों, पर्यावरण और उपभोक्ता तीनो की दृष्टि से विजेता बनाने के लिए 'मिशन मोड' पर काम कर रही है। मंत्रालय के नेतृत्व में इस पहल से न केवल इस प्राचीन अनाज के पोषण संबंधी लाभ को बढ़ावा मिलेगा बल्कि मिलेट्स  को विभिन्न प्रकार के व्यंजन जैसे मिलेट्स डोसा, मिलेट्स पास्ता आदि उपलब्ध कराने के एक पोषण शक्ति केंद्र के रूप में लोकप्रिय करेगा। बेहतरीन भोजन अनुभव के अलावा ग्राहक एमआईसी में स्थानीय मिलेट्स स्टार्टअप से विभिन्न प्रकार के रेडी टू ईट ओर रेडी टू कुक मिलेट्स उत्पाद भी खरीद सकेंगे।
अपने उद्घाटन भाषण में श्री तोमर ने प्रधानमंत्री श्री नरेन्द्र मोदी के नेतृत्व में आईवाईएम 2023 के भारत के भव्य उत्सव की प्रशंसा की। प्रधानमंत्री के दूरदर्शी प्रयास पर प्रकाश डालते हुए उन्होंने कहा 2018 में मोटा अनाज वर्ष की घोषणा से शुरू होकर और 2023 में मोटा अनाज अंतरराष्ट्रीय वर्ष के घोषणा के साथ सम्पन्न हुआ। श्री तोमर ने कहा कि भारत मोटा अनाज के लिए एक वैश्विक हब बनने की ओर अग्रसर है। उन्होंने कहा कि एमईसी की स्थापना इसी दिशा में एक आगे का कदम है। उन्होंने आगे कहा कि दिल्ली के मध्य में स्थित दिल्ली हाट दुनिया भर के आगंतुकों के लिए एक राष्ट्रीय और सांस्कृतिक केंद्र है। यहाँ स्थित एमईसी स्थानीय बाजार की वैश्विक पहुँच में मदद करेगा और आगंतुकों को भारत के ‘मिलेट्स आंदोलन’ को देखने का अवसर प्रदान करेगा।
श्री तोमर ने इस बात पर भी प्रकाश डाला कि मोटा अनाज  के लिए साल भर चलने वाले समारोह में बाजरे की खेती के पर्यावरणीय फायदे और आर्थिक लाभों के बारे में भी जागरूकता पैदा करने की कई गतिविधियाँ की जाएंगी।
कृषि एवं किसान कल्याण विभाग के सचिव श्री मनोज आहूजा ने मोटे अनाजों को मुख्यधारा में लाने के लिए सरकार के नेतृत्व पर होने वाली पहलों पर प्रकाश डाला नाफेड और एमओए एण्ड एफडब्ल्यू के सहयोग के बारे में बोलते हुए उन्होंने कहा कि मिलेट्स अनुभव केंद्र जैसे उद्यम उन उपभोक्ताओं के लिए एक विकल्प पैदा करने में मदद करेंगे जो सक्रिय रूप से स्वस्थ खाद्य विकल्पों की तलाश कर रहे हैं और भारत के मजबूत बाजरा आधारित स्टार्टअप समुदाय के लिए भी वे नए आयाम खोलेंगे। उन्होंने यह भी कहा कि रिटेल चेन, होटल और एफएंडबी उद्योग के साथ साझेदारी के माध्यम से बहुत जल्द दिल्ली और अन्य राज्यों में ऐसे और मिलेट एक्सपीरियंस सेंटर खुलने की संभावना है।
नाफेड के प्रबंध निदेशक श्री राजबीर सिंह ने कृषि एवं किसान कल्याण विभाग और नाफेड द्वारा मिलेट्स को बढ़ावा देने के लिए अपनाए गए उपायों की प्रशंसा की। उन्होंने कहा कि मिलेट्स अनुभव केंद्र  एक अनूठी अवधारणा है जो बहुमुखी और स्वास्थ्यवर्धक अनाज के रूप में मिलेट्स की अपार क्षमता को पहचानने में मदद करेगा। उन्होंने यह भी कहा कि यह मिलेट्स अनुभव केंद्र  उपभोक्ताओं को एक विस्तृत मिलेट्स खाद्य पदार्थों की मेन्यू और एक इन स्टोर खरीदारी के अनुभव का आनंद लेने में भी मदद करेगा। जिसमें एक ही छत के नीचे घर में विकसित स्टार्टअप्स में विकसित मिलेट्स आधारित उत्पादों की एक विस्तृत शृंखला को उपलब्ध कराया जाएगा। उन्होंने आगे कहा कि मिलेट्स या  आधारित उत्पाद भी ग्राहकों के बीच स्वस्थ नाश्ते को बढ़ावा देने में महत्वपूर्ण भूमिका निभाएंगे उन्हें स्वास्थ्यवर्धक मोटे आनाज केंद्रित आहार अपनाने के लिए प्रोत्साहित करेंगे।